text: عجينة البيتزا ( تحضيرها و تخميرها و طريقة فردها و خبزها )
text: #000003
text: :zzz مشكورة يا اختي على الطبق بس انا كل ما اسوي اي عجينة ما تظبط
  معاي ما عدا عجينة لقمة القاضي اللي اظبطها وانا من عاشقات الطبخ
text: #000008
text: ما شاء الله عليك أختي , عجينة لقمة القاضي مش من العجائن الهينة , و ما دامها بتنجح معاك فأنا أأقلك ان عجينة البيتزا أسهل منها بكتير, و رح تظبط معاك إذا الله راد 8)
text: #000011
text: و أخيرا واحدة من الأخوات جربت عجينة البيتزا
text: #000021
text: غداي اليوم عندكم , اناا بموت على البيتزا , و ان شاءالله إذا ضبطت تبقي تاكلي عني كم لقمة :grin
text: #000026
text: بالفعل العجينة ظبطت شو طلعت عجينة يا منى بتاخود العقل طرية وشهية مع اني كتير استغربت تظبط لان ما فيا لا بيض ولا حليب ومكوناتا بسيطة والاحلى جربت قرصان صغار بشكل الرغيف وشويتون وظبطو وطلع رغيف عربي فشو رايك ممكن نستعملا لا الخبز العربي ولا الو طريقة خاصة يمكن تستغربي عم اسال عن الخبز العربي لان نحن هون محرومين منو ومنمل من الباغيت وهالانواع
text: #000027
text: ممم عوافي و هنا يا رب ام نور وو بتوقع ان يضبط لأن مقادير الخبز نفس مقادير العجينة تمام
text: #000028
text: السلام عليكم:جزاك الله خيرا أختي منى على وصفة عجينة البيتزا, كانت رائعة, طرية و رقيقة. في المرة القادمة انشاء الله سوف أستبدل الطحين الذي نرشه أسفل العجينة عند خبزها بسميد لأن طعمته سوف تكون أطيب من الطحين, و لا يحترق. ما رأيك؟.
text: #000030
text: الحرارة إذا حابة تكون البيتزا متوسطة السمك فالحرارة تقريباً 180 درجة , أما اذا حابة تحضري البيتزا الايطالية الرقيقة فالحرارة لازم تكون 220 درجة
text: #000035
text: السلام عليكم أختي منى:
  عملت بييزا على نفس هذه الطريقة للمرة الثانية, و أكلت أصابيعي وراها أن و زوجي, و أعتقد أنني صرت من المحترفات بالبيتزا بعد ما جربت هل وصفة, و الله يجزيك عنا كل خير لأنك نعم الأستاذة. و على فكرة لقد جربت أن أضع سميد بدلا من الطحين في آخر خطوة قبل شويها, و لم يحترق السميد أبدا , لأن الطحين قد احترق قليلا المرة الماضية, و اليوم انشاء الله سوف أعمل كبة بالصينية, انشاء الله تعالى تركز معي. جزاكم الله خيرا و السلام عليكم :zzz :grin
text: #000037
text: هلا للأسئلة , الربع ساعة بيكفي تمام لحتى يحمى الفرن , و الخميرة بتحطيها متل ما هي
text: #000040
text: يلا عم استنى تجربيها و اكيدة رح تشوفي شو سهلة و لذيذة
text: #000044
text: مرحبا منى عملت البيتزا اليوم بالبندوره والفطر والزيتون كتجربه لكن قرمشت اطرافها ما طلعت طريه يمكن طولت عليها بالفرن بدي اسالك اذاكان للجبنه دورلتطلع طريه وكمان لازم حمرها من فوق اولا وكم المده الي لازم خليها من تحت لتستوي انااسفه طولت عليكي تحياتي الك
text: #000051
text: اختي الجبنة ما الها علاقة بالقرمشة , القصة كلها بسماكة العجينة و طريقة خبزها اذا حابة تكون البيتزا طري بتكون حرارة الفرن على 180 على الرف الوسط و بتكون سماكتها متوسطة , و ما دام بس الاطراف طلعت معك مقرمشة أتوقع ان زدتي عليها بفترة الخبز , تقريبا بتحتاج من 10 – 15 دقيقة و انا ما بشعلها من فقوق , ما في داعي
text: #000052
text: سؤالي بقدر استخدم العجينة للفطاير بجبنة كمان ؟
text: #000054
text: ممكن تحضري فيها الفطاير بجبنة , بس الاطيب اكيد انك اما تحضريهم بعجينة القطنة أو عجينة أمي أو عجينة العشر دقايق , بحس هدوك العجاين اظبط و اطيب للفطاير
text: #000056
text: :cry :cry للاسف ما ضبطت معي انا العجينة كانت تضبط معي من قبل بوصفة تانية و العجينة و انا عم اعجنها كانت كتير طرية و بتجنن بس لما خبزتها طلعت قاسية خصوصا من الجوانب بعتقد لان طولت بالفرن بس هي ما كانت تستوي لهيك خليتها بالفرن
  كمان قصدك حتى بعد ما نحط الجبنة ما منشغل الشواية
text: #000058
text: المشكلة الي ذكرتيها مشكلة تخمير و خبز , ما دامها صارت قاسية و ما استوت لسا فكان لازم تستني عليها لحتى تختمر مرة تانية و يكون الخبز وفقا للطريقة الي ذاكرتها اذا حاببتيها تكون طرية
text: #000061
text: ممكن بعد ما ترشي الجبنة تشعلي الشواية و هل الكلام حسب فرنك , انا ما بشعلها , بتلاقي الجبنة من حرارة البيتزا و الفرن سخسخت لوحدها
text: #000062
text: السلام عليكم ..
  كيفك مدام منى ..
  آنا بتشكرك على هالموقع وعلى هالأكلات الطيبة وأنا بصراحة صرت مجربة أكثر من وصفة وكتيير استفدت بس هالوصفة تبع عجينة البيتزا رح تجنني رسمي لأني صرت عاملتها شي ست مرات وما عم تظبت ...عم أعمل كل الخطوات وعم وصل لمرحلة العجينة المطاطة لكن لما بنتظرها لتتخمر أكتر من 4 ساعات بالصيف مابيتضاعف حجمها ولما بشويها بالفرن مابتظبط أبدا ولا بتنضج ولا بتنفش ..
text: #000064
text: ولأني كتير واثقة من وصفاتك فكنت كل مرة أعزي فشل العجينة لسبب ما مرة بغير الخميرة بركي خالصة مدتها .. مرة بسخن المي كتيير ..مرة بذوب الخميرة مع المي ..بس للأسف ماعم تظبط ولا عم يتضاعف حجمها ..أرجوك خبريني وين الغلط لأني رح أيأس وأعتمد عالعجينة الجاهزة..
  أرجوك مدام منى عطيني السر ..
text: #000065
text: اسفة للتاخير نسرين , كنت مشغولة شوي بعزيمتي , الف صحة و هنا على كل شي جربتيه و ظبط معك , و هلا خلينا نوصل لعجينة البيتزا ..
  ما دام ما تضاعف حجم العجينة معناها المشكلة بشغلتين , اما خميرتك قديمة لهيك ما بقى تسوى , او انك عم تضيفي المي و هي سخنة زيادة عن اللزوم فعم تقتل الخميرة و اذا لا هي و لا هي معناها بدها وقت اكتر من اربع ساعات .. بتعرفي انا من كم يوم لسا عملت البتزا و جهزت عجينتي الساعة 10 و لحتى نفشت متل ما بدي كانت الساعة 4 تقريباً
text: #000067
text: الطحين الي استعمله احيانا طحين عادي و احيانا طحين كاتو , مو مشكلة و الخميرة هي الخميرة الحبيبات و اذا انت بسوريا فأحسن الشي هي الخميرة التركية ..
text: #000068
text: معناها السر هو انك تتاكدي ان خميرتك مزبوطة و هي بتاكدي منها بانك تسخني مي و تحطي معه شوية سكر و شي معلقة من خميرتك و تغطيها و تتركيها جوا الفرن أو الميكرويف او بش خزانة من خزن المطبخ , بعد ربع ساعة بترفعي الطبق , اذا كان في رغوة على وج الخميرة متل رغوة الكابتشينو و في ريحة مميزة معناها خميرتك شغالة و هل المي ما بترميها بتعجني فيها الطحين , إذا كان المزيج متل ما هو بترمي الخميرة و بتجيبي واحدة جديدة ..
text: #000069
text: روووووووووووووووعة وأكثر من روعة هالعجينةوإن شاء الله راح تكون العجينة المعتمدة عندي للبيتزا رغم أنو مكوناتها بسيطة جدا بس نجحت معي أكثر من العجائن التانية اللي جربتها
text: #000074
text: كتير انبسطت ان العجينة عجبتك و انك جربتيها ريتو مية الف صحة و هنا و عافية
text: #000076
text: تسلم ايديكي يا منى الوصفة فعلا سهلة كتير وطيبة
text: #000079
text: الف صحة و هنا يا نهى
  انا مبسوطة كتير ان الموقع عجب اختك متل ما عجبك , و الف هنا و شفا على البيتزا . ان شاء الله تكون حصتي محفوظة :grin
  الف شكر الك للدعوة الكريمة و كان الف الف شكر الك للثقة الغالية , ربي يديم المعروف دوما اختي
text: #000084
text: اذا جربتي البيتزا حبريني برايك :zzz
text: #000086
text: مرحبا هي العجينه نفسها اللي اسويها بس انا اضيف زيت ذرة بدل الزيتون
  بالنسبه للوجه شو بتوضعي صلصه انا احضر صلصه خاصه توم فلفل وورقتين بقدونس ونقليهم شويه ونضيف صلصه بندورة وزعتر ورق وزعتر عادي ودقيقتين على النار وندهن وجه الرغيف وبعدها الخضار المرغوبه (فليفلة+بصل+بندورةوكله شرائح رقيقه جدا ورشه زعتر والجبنه وياسلاااااام شوطيبه
text: #000090
text: ان شاء الله يكون موقعك فاتحة خير عليا يااارب
  اشعر باحباااااط لاني متزوجة وانا ما اعرف اطبخ
  عملت كذا طبخة ومشي الحال بس زوجي محسسني بالنقص لان مامته واخته شطااااار
  وعجينة البيتزا اللي كنت اعملها يا ناااشفة او فيها ريحة تخمير
  ان شاء الله اجرب طريقتك :roll
text: #000091
text: السلام عليكم أخت منى كيفك أنا متابعه الموقع من فترة بس هي أول مرة بشارك
  من يومين جربت عجينة البيتزا بس عملت نص المقادير اللي ذكرتيها تركت العجينة ساعة و نفشت بس لما مسكتها بايدي كل الهوا اللي فيها طلع و رجعت لحجمها الأول ما بعرف ليش؟؟
  بس الحمد لله عملت فيها بيتزا و طلعت طيبة
  على كل حال الله يسلم ايدك
text: #000092
text: بدي اسال سؤال ممكن استبدل جبنة الموزاريلا بجبنة مشللةيعني هي العادية بس خيوط ارجو الرد والله يسلم ايديك على الاكلاات الطيبة :upset
text: #000108
text: اليوم عملت العجينة بس نص الكمية لأن نحنا شخصين بس، وبعدين عم بقرأ بكتاب التحضير الخاص بالمايكرويف تبعي مشان اعرف عأنو نظام بتنعمل البيتزا، لقيت المقادير والعجينة نفس تبعيتك.
text: #000113
text: أول قطعت طلعت كتييييير رقيقة لأن كمان حشيت طرافها بأصابيع الجبنة، وما طلعت مقرمشة فتمزقت شوي، وأصلا أنا ما طولت فيها بالفرن كان لازم تضل أكتر شوي. بس التانية طلعت بتجنن.
text: #000114
text: الف صحة و هنا على البك حبيبتي بكل لقمة , انا بمووت على البيتزا بكل اشكالها و الوانها و انواعها , لك حتى صورها من الصور المفضلة عندي :grin
text: #000116
text: بدي اسالك مدام منى بتطلع العجينة بعد الخبز مقرمشة ولا طرية انا بحب البيتزة الطرية
text: #000121
text: يسلمو ايديكي على هالعجينه امبيرحه جربتها وطلعت ولا اروع من هيك الله يعطيكي العافيه انا عملتهن على شكل ميني بيتزا لاقيت هيك اسهل مشان التقديم وحتى الحفظ بالتلاجه وبد اسالك انا عجنت اول مرة بنوع طحين وكان متل المقادير يلي حطيتيون ورجعت عجنت بغر نوع طحين زدت كتر عليه جطين لحتى مش الحال تطلع معي مريقة فشو السبب ياترى
text: #000124
text: السلام عليكم انا حابة جرب عجينة البيتزا وممكن بس طريقة خاصة لصنع صوص البيتزا وماذا يمكن انا اضع على وجه البيتزا وشكرا كتير على هالموقع الحلو
text: #000125
text: أنا عضوة جديدة بالموقع و ماشالله يعني اول مرة بقتنع أو بحب موقع طبخ يمكن لأن كللو بالبيت عبتساويه فما بتحسي انو المهمة مستحيلة.
  أنا مبارح جربت عجينة البيتزا و جد تسلم ايديكي عهالوصفة لأن طلعت العجينة كتير رائعة و أول مرة بتظبط معي العجينة. فبهنيكي عهالموقع الظريف اللي من وراه صرت كليوم بدي جرب منو أكلة و خلاني يفقس كيفي عالطبخ غير شكل
text: #000126
text: بصراحةانااول مرةادخل هيدالمنتدى وبصراحةكتيرعجبني يارب الله يلبسك توب العافيةوالحلواللي فيه انواذاشي طبخةماظبطت فينا نرجعلك هلا اناحابةاسالك مشان البيتزا احيانا بتبقى بالفرن كتيروبتبقى العجينةرطبةياترى بسبب شرائح البندورةولالسبب تاني وبدي اسالك حبيبتي بالنسبةللفرن بيصيريكون النار فقط من تحت لانوقالولي انومابيصيرلازم يشتغل فوق وتحت وجزاك الله كل خير :grin
text: #000133
text: هلا انا بحب اني اخبزها مع الصوص بس و باخر دقايق برش الجبنة و ايا خضرا تانية على الوج , و خلي الشرايح رقيقة و ان شاء الله بتزبط
text: #000134
text: شكرا اخت منى وليكني انا عند وصفة عجينة البتزاااا
text: #000137
text: مرحبا, انا عندي سؤال عن الخميرة,هل هي الخميرة الفورية؟ ام نوع اخر من الخميرة؟ ارجوا الاجابة عن سؤالي لاني اريد ان اجرب طريقتك بعد ان تعبت في البحث عن طرق ناجحة
text: #000139
text: ممكن تستخدمي خميرة حبيبات فورية لهي الوصفة
text: #000142
text: وانا ما اعرف كام الدرجات في الفرن بس عندي المؤشر ...درجة منخفضة ودرجه متوسطه ودرجه عاليه ...فاختار شو منهم؟
text: #000144
text: وينفع اخلي العجينه تخمر يوم كامل ولا تخرب؟...يعني اعجن العجينه في يوم واعملها ثاني يوم؟
text: #000145
text: لوسمحتي انا بس اعمل بيتزا بتزبط معي تمام بس في مشكلة انو الجبن بيطلع قاسي عليها انا بشتري جبن مبشور لازملو نقع بمي شي قبل وشكرا
text: #000146
text: هلا جنى , اكيد من نوعية الجبنة , جربي استخدام غير نوع , او جربي ضيفي الجبنة باخر دقيقة من وقت خبز البيتزا
text: #000147